**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa mení zákon Národnej rady Slovenskej republiky č.  145/1995  Z. z. o správnych poplatkoch v znení neskorších predpisov

**Predkladateľ: Ministerstvo dopravy SR**

**3.1 Náklady regulácie**

***3.1.1 Súhrnná tabuľka nákladov regulácie***

|  |  |  |  |
| --- | --- | --- | --- |
| **Tabuľka č. 1: Zmeny nákladov v prepočte na podnikateľské prostredie, vyhodnotenie mechanizmu znižovania byrokracie a nákladov.** | | | |
|  |  |  |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
|  | ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
|  | ***B. Iné poplatky*** | **0** | **0** |
|  | ***C. Sankcie a pokuty*** | **0** | **0** |
|  | ***D. Nepriame finančné náklady*** | **1 500 000** | **6 000 000** |
|  | ***E. Administratívne náklady*** | **0** | **0** |
|  | ***Spolu = A+B+C+D+E*** | **1 500 000** | **6 000 000** |
|  |  |  |  |
|  | ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
|  | ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **6 000 000** |
|  | ***G. Goldplating*** | **1 500 000** | **0** |
|  |  |  |  |
|  |  |  |  |
|  | *VÝPOČET PRAVIDLA 1in2out:* | **IN** | **OUT** |
|  | *H****.*** *Náklady okrem výnimiek = B+D+E-F* | **1 500 000** | **0** |
|  |  |  |  |

***3.1.2 Výpočty vplyvov jednotlivých regulácií na zmeny v nákladoch podnikateľov***

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tabuľka č. 2: Výpočet vplyvov jednotlivých regulácií**   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** | | 1 | Prenájom vozidla evidovaného v inom členskom štáte EÚ ak podmienky prenájmu sú výhodnejšie ako v SR | 56/2012 Z. z. | § 32 | EÚ úplná harmonizácia | 01.07.24 | Dopravcovia v nákladnej a osobnej doprave | 2 000 | 3000 | 6 000 000 | Out (znižuje náklady) | 0 | 0 | | 2 | Prenájom vozidla evidovaného v inom členskom štáte EÚ ak podmienky prenájmu sú výhodnejšie ako v SR | 56/2012 Z. z. | § 32 | 3b) Navýšenie požiadaviek nad rámec minimálnych požiadaviek smernice EÚ | 01.07.24 | Dopravcovia v nákladnej a osobnej doprave | 5 00 | 3 000 | 1 500 000 | In (zvyšuje náklady) | 1 500 000 | 1 500 000 | |  |  |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

Počet dopravcov oprávnených na podnikanie v nákladnej a osobne doprave bolo k 26. januáru 2023 - 9687. Počet vozidiel v nákladnej a osobnej doprave odhadujeme na 40 000. Priemerná cena prenájmu vozidla mesačne je 3000 eur. Odhadujeme že cca 2 000 vozidiel môže byť v roku 2025 prenajatých z iných členských štátov. Ak predpokladáme, že dopravca získa prenájom vozidla o cca 500 eur lacnejšie, úspora na 6 mesiacov je 3000 eur na jedno vozidlo a na 2000 vozidiel to tvorí sumu 6 000 000 eur na celé podnikateľské prostredie. Ide iba o vzorový odhad pozitívnych vplyvov na základe expertného odhadu Odboru cestnej dopravy Ministerstva dopravy SR ohľadom počtu vozidiel, ktoré by mohli byť v roku 2025 prenajatých v iných členských štátov.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[1]](#footnote-1)***

Transpozičné opatrenia, ktoré transponujú ustanovenia s dobrovoľnou transpozíciou predstavujú goldplating. Podľa tabuľky zhody dobrovoľná transpozícia „D“ sa týka článku 1 odsek 2, bod 2 písmená a) až d) smernice (EÚ) 2022/738.

Podľa článku 1 odsek 2, bod 2 písmeno a) smernice (EÚ) 2022/738 znie „Ak je prenajaté vozidlo evidované alebo uvedené do prevádzky v súlade s právnymi predpismi iného členského štátu, členský štát, v ktorom je podnik cestnej dopravy usadený, môže:

a) obmedziť dobu, počas ktorej sa môže prenajaté vozidlo používať na jeho území, za predpokladu, že používanie prenajatého vozidla tým istým podnikom cestnej dopravy je povolené na dobu najmenej dvoch po sebe idúcich mesiacov v ktoromkoľvek kalendárnom roku; v uvedenom prípade môže členský štát vyžadovať, aby zmluva o prenájme netrvala dlhšie ako doba stanovená týmto členským štátom;“

V rámci návrhu zákona lehota najmenej dvoch po sebe idúcich mesiacov bola rozšírená na 6 mesiacov a to z dôvodu, vhodnejšieho využitia takto prenajatého vozidla, teda goldplating ma negatívny vplyv. Podľa jednotnej metodiky na posudzovanie vplyvov ide o goldplating typu b) a to navýšenie požiadaviek nad rámec minimálnych požiadaviek smernice. Priemerná cena prenájmu vozidla mesačne je 3000 eur dotknutých subjektov odhadujeme cca 500 (25% z 2000). Ide iba o vzorový odhad negatívnych vplyvov z hľadiska goldplatingu na základe expertného odhadu Odboru cestnej dopravy Ministerstva dopravy SR ohľadom počtu vozidiel, ktoré by mohli byť v roku 2025 prenajatých v iných členských štátov.

Podľa § 1 ods. 2 zákona č. 56/2012 Z. z. sa zákon nevzťahuje na cestnú dopravu pre vlastnú potrebu z tohto dôvodu sa upravuje § 32 ods. 2 zákona č. 56/2012 Z. z. Ide o ustanovenie s dobrovoľnou transpozíciou z tohto dôvodu tieto ustanovenia predstavujú goldplating.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Verejnosť bola o príprave návrhu zákona informovaná prostredníctvom predbežnej informácie č. PI/2023/32 zverejnenej v informačnom systéme verejnej správy Slov-Lex od 27.11. 2023 do 4. 12. 2023. Zároveň verejnosť bola o návrhu zákona informovaná prostredníctvom verejného medzirezortného pripomienkového konania.

**3.3 Vplyvy na konkurencieschopnosť a produktivitu**

Ohľadom konkurencieschopnosti a produktivity návrh zákona môže mať pozitívny vplyv.

Pozitívny vplyv spočíva v otvorení trhu s prenajatými vozidlami, čo môže mať za následok nižšie sumy za prenájom vozidla a teda aj zníženie nákladov pre dopravcov. Rovnako v prípade výpadku nákladných vozidiel v Slovenskej republike a možnosti výpožičky nákladných vozidiel evidovaných v inom členskom štáte Európskej únie predpokladáme pozitívny vplyv pre firmy, ktoré v nadväznosti na výpožičku nákladných áut zo zahraničia neprídu o zisk. Pozitívny dopad to môže mať aj na spoločnosti, ktoré prenajímajú vozidlá pričom sa im rozšíri zákaznícke portfólio aj z iných členských štátov. Návrh zákona nemá vplyv na cezhraničné investície, neovplyvňuje dostupnosť základných zdrojov ani návrh zákona nemá vplyv na inováciu vedu a výskum.

Konkurencieschopnosť:

Na základe uvedených odpovedí zaškrtnite a popíšte, či materiál konkurencieschopnosť:

x zvyšuje ☐ nemení x znižuje

Zvyšuje z dôvodu, že dopravcovia si môžu za výhodnejších podmienok prenajať vozidlo v inom členskom štáte. Konkurencieschopnosť môže byť znížená a to z dôvodu sťaženej kontroly podmienok pravidiel kabotáže. Umožnením disponovať vozidlami evidovanými v inom členskom štáte ako je štát usadenia podniku bude mať negatívny vplyv na podnikateľské prostredie a zároveň aj na kontrolné orgány, ktorým sa sťaží kontrola určitých druhov prepráv – konkrétne kabotáže. Podľa novej úpravy si bude môcť zahraničný dopravca prenajať vozidlo so slovenskou EČV a vykonávať kabotážne prepravy napríklad na území SR nad rámec povolených kabotážnych prepráv. V prípade kontroly zameranej na dodržiavanie pravidiel kabotážnych prepráv bude pre kontrolné orgány náročnejšie kontrolovať pravidlá kabotáže. Zložitosť výkonu kontroly kabotážnych prepráv môže mať negatívny vplyv na slovenských dopravcov, kedy budú zahraniční dopravcovia vykonávať prepravy v rozpore s pravidlami kabotáže (články 8 a 9 nariadenia Európskeho parlamentu a Rady č. 1072/2009/ES z 21. októbra 2009 o spoločných pravidlách prístupu nákladnej cestnej dopravy na medzinárodných trh), čo môže sťažiť kontrolu dodržiavanie pravidiel.

***Produktivita:***

Aký má materiál vplyv na zmenu pomeru medzi produkciou podnikov a ich nákladmi?

Na základe uvedenej odpovede zaškrtnite a popíšte, či materiál produktivitu:

☐ zvyšuje x nemení ☐ znižuje

**3.4 Iné vplyvy na podnikateľské prostredie:**

Identifikované vplyvy na podnikateľské prostredie, ktoré majú zanedbateľný (marginálny) vplyv.

Návrhom zákona sa zavádza dolná hranica sadzieb pri ukladaní pokút. V uvedenom § 49 ods. 2 a 5 nie je stanovená spodná hranica pokuty, čo umožňuje ukladať sankcie aj v minimálnej výške, napríklad 1 cent. Absencia stanovenej spodnej hranice pokuty môže viesť k nejednoznačnosti a zneužívaniu systému na ukladanie minimálnych sankcií. Takéto nízke pokuty môžu stratiť účinok a neposkytovať primeranú sankciu za porušenia. Vytvára to priestor pre možné zneužívanie povinnosti a môže ohroziť účinnosť regulácií. Z tohto dôvodu návrh zákona zavádza dolnú hranicu sadzieb.

Návrhom zákona sa zjednocuje lehota na 15 kalendárnych dni pre kontrolovaný subjekt na predloženie údajov o prevádzkovaných vozidlách, o ich prevádzke a o osobách, prostredníctvom ktorých vykonal prepravu, a o im plynúcich príjmoch.

Návrhom zákona sa ustanovuje, že vozidlom taxislužby evidovaným v koncesii môže byť len vozidlo evidované v Slovenskej republike. K 31. decembru 2023 evidujeme 12871 vozidiel taxislužby z ktorých 188 sú vozidlá, ktoré nie sú evidované v Slovenskej republike. Tieto vozidlá budú musieť byť preevidované do evidencie vozidiel v Slovenskej republike inak budú vyradené z evidencie vozidiel taxislužby.

1. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-1)